PLANB กอดคอ AQUA วิ่งแรง! รับผลดีเม็ดเงินโฆษณาฟื้น
PLANB กอดคอ AQUA วิ่งแรง! รับผลดีเม็ดเงินโฆษณาพ.ย.64 ฟื้นตัวดีจากเดือนก่อนหน้า หลังรัฐฯ ผ่อนคลายการล็อกดาวน์-เปิดประเทศ จับตาปี 65 ฟื้นตัวต่อ หลังสถานการ์โควิด-19 คลี่คลายดีขึ้น
PLANB กอดคอ AQUA วิ่งแรง! รับผลดีเม็ดเงินโฆษณาพ.ย.64 ฟื้นตัวดีจากเดือนก่อนหน้า หลังรัฐฯ ผ่อนคลายการล็อกดาวน์-เปิดประเทศ
22 ธ.ค. 2564

ผู้สื่อข่าวรายงานว่า ล่าสุด ณ เวลา 15:22 น. ราคาหุ้นบริษัท แพลน บี มีเดีย จำกัด (มหาชน) หรือ PLANB อยู่ที่ 7.10 บาท บวก 0.35 บาท หรือ 5.19% สูงสุดที่ 7.25 บาท ต่ำสุดที่ 6.75 บาท ด้วยมูลค่าซื้อขาย 427.68 ล้านบาท
ราคาหุ้นบริษัท อควา คอร์เปอเรชั่น จำกัด (หาชน) หรือ AQUA อยู่ที่ 0.57 บาท บวก 0.06 บาท หรือ 11.76% สูงสุดที่ 0.58 บาท ต่ำสุดที่ 0.52 บาท ด้วยมูลค่าซื้อขาย 228.88 ล้านบาท
ทั้งนี้ บล.ทิสโก้ ระบุในบทวิเคราะห์ (17 ธ.ค.2564) ว่า สื่อโฆษณานอกบ้านยังสามารถเติบโตต่อเนื่องได้ โดยสื่อโฆษณานอกบ้าน (Out of home media) ได้แก่ สื่อป้ายภาพนิ่งและป้ายจอดิจิทัลนอกบ้าน สื่อรถโดยสาร สื่อในห้างสรรพสินค้า เป็นต้น โดยในช่วง 5 ปีที่ผ่านมา เพิ่มขึ้นเฉลี่ยปีละ 5%(CAGR ปี 2558-2563) แต่จากสถานการณ์ COVID-19 ได้กระทบสื่อโฆษณาทุกกลุ่ม โดยสื่อโฆษณานอกบ้านในปี 2563 และปี 2564 ช่วง 11 เดือนที่ผ่านมาลดลง 11% เมื่อเทียบจากปีก่อน และมูลค่าลดลงมากสุดในเดือน ก.ย. -26% เมื่อเทียบจากปีก่อน
อย่างไรก็ตามภาครัฐฯ ได้ผ่อนคลายการล็อกดาวน์และเปิดประเทศตั้งแต่เดือน ต.ค.-พ.ย.2564 ส่งผลสื่อโฆษณานอกบ้านปรับเพิ่มขึ้นแรง 12% เมื่อเทียบจากเดือนก่อนหน้า และเพิ่มขึ้น 21% เมื่อเทียบจากเดือนก่อนหน้า ตามลำดับ สำหรับหุ้นในกลุ่มสื่อนอกบ้านที่แนะนำให้ลงทุนได้แก่ VGI และ PLANB
ส่วนบล.โนมูระ พัฒนสิน ระบุในบทวิเคราะห์ (15 ธ.ค.2564) ว่า แนะนำ “ซื้อ” หุ้น PLANB ราคาเป้าหมาย 7.60 บาท เบื้องต้นประเมินกำไรไตรมาส 4/2564 พลิกกลับมาเป็นกำไรได้ (จากขาดทุนในไตรมาส 3/2564 ที่ 54 ล้านบาท) หลังสื่อโฆษณานอกบ้าน (80% ของรายได้) เริ่มฟื้นตัว โดยอัตราการใช้สื่อโฆษณานอกบ้าน ล่าสุดในเดือน พ.ย. อยู่ที่ราว 47% (ไตรมาส 3/2564 ที่ 34%)
โดยประเมินกำไรปี 2564 ที่ 47 ล้านบาท (ลดลง 66% เทียบช่วงเดียวกันของปีก่อน) และมี downside ราว 50 ล้านบาท โดยประเมินกำไรปี 2565 ที่ 738 ล้านบาท (โต 1470% เทียบช่วงเดียวกันของปีก่อน) ฟื้นตัวโดดเด่นสู่ระดับก่อนโควิด จากคาดอัตราการใช้สื่อโฆษณานอกบ้านจะฟื้นตัวสู่ระดับ 68% (ปี 2563-2564 ที่ 40-45%, ปี 2562 ที่ 73%) และธุรกิจการตลาดแบบมีส่วนร่วมจะสามารถกลับมาจัดกิจกรรมได้มากขึ้น
ด้าน Valuation: ซื้อรับการฟื้นตัวสูงในปี 2565 โดยปัจจุบันซื้อขายบน PER22F ที่ 38 เท่า โดยตัวเลขเม็ดเงินโฆษณาสื่อ outdoor โต 20%  เทียบเดือนก่อนหน้า และ transit โต 25% เทียบเดือนก่อนหน้า ฟื้นตัวโดดเด่น ขณะที่กำไรผ่านจุดต่ำสุดไปแล้วและฟื้นตัวเด่นในปี 2565 อีกทั้งการลงทุนใน Zipmex แพลทฟอร์มสินทรัพย์ดิจิตอล ซึ่งเป็นธุรกิจที่มีนวัตกรรม เทคโนโลยี และมีการเติบโตสูง (upside risk สูง)